Praelatlo et ratio operis. 



Satius fortasse foret, hoc opusculum siiia ulla introductione et benevolentiae captatione in lucem 

 edere, arbitrium vero de ejus indole et si quae est utilitate doctis justisque judicibus permittere. Cum vero 

 uti viatores habeant sua vata libelli, non contra rem videtur, illi per itinera litteras scriptas tradere , ex 

 quibus pateat, unde veniat, et quid agat, atque ut qui amice in domum vel forte ad tabulas doctas via- 

 torem recipere velint, edoceantur quid ab eo sit expectandum et postulandum. 



Cum industria doctissimorum familiae Glumacearum investigatorum copia rerum sensim ad hodiernum 

 diem tum in scriptis aucta, tum in herbariis diligentium in plurimis orbis terrarum regionibus itineratorum 

 coacervata sit, non contra rem scientiae videbatur conatus , omnes has species tum in sexcentics libris de- 

 scriptas tum in herbariis latentes in uno opere colligendi et describendi. Opus certe suscepi , quod unius 

 hominis humeris gravius videri posset ; nec inficior mihi non omnes fontes , qui ad perfectionem ejusmodi 

 operis requiruntur, fuisse apertos ; qua re aliter fieri non potuit, quin in tanta rerum abundantia restarent 

 lacunae et defectus , irrepserintque errores , qui forte evitari potuissent. Interea supellectilem non con- 

 temnendam praebuerunt plures bibliothecae publicae amicorumque qui simul aditum aperuere ad ditissima 

 herbaria, uti in evolvendo opere erit observandum, dum collectiones propriae praesertim ex fructibus 

 itinerum autoritate unionis nostrae itinerariae et Tlohenackeri susceptorum praesto et operi incremento 

 erant. Ulterior vero ad calendas graecas operis dilatio non e re disciplinae videbatur esse , cum inex- 

 haustae almae nostrae terrae divitiae finem utique operi imponere autori septuagenario vix unquam licuis- 

 sent, hinc vero necessitas ut ita dicam urgeret , ut opus ederetur , quod in centum scriptis et herbariis 

 disjecta scientiae membra colligeret, in ordinem systematicum redigeret et id ageret, ut ejus ope ulteriores 

 Glumacearum investigationes faciliores et securiores fierent. 



De reliqua operis indole et ratione quaedam addere non erit superfluum. 



Vix eorum quae continentur ambitus et conjuncta contemplatio Tribuum cum Glumaceis cognatis- 

 simorum dico : Restiacearum , Desvauxiearum , Eriocaulonearum , Xyridearum et Juncearum excusationis 

 indigebit. Ut plurium Systematicorum veterum hasce sectiones cum Glumaceis jungendi morem taceam, 

 etiam novissimus de familiis plantarum agens illustrissimus autor Lindley illas cum sectione 'sua Glu- 

 males (Allience VII) jungit, vel cum proxime cognatis uti etiam Endlicher et Meisner associat. Etiam 

 in ordinandis familiis et sectionibus inprimis Graminearum horum autorum vestigia maxima ex parte 

 sequutus sum. 



Res sane difiicilis et laboriosa erat , generum amplorum species in cohortes facile distinguendas ita 

 ut minus cognitae facilius enucleari possint , concinne ordinare. An hoc contigerit autori judices rei difti- 

 cultatis gnari censeant, si forte genera Paspalum, Panicum, Stipa, Agrostis, Andropogon, Cyperus, Scirpus, 



